2વાગતાની સાથે જ ગવરમેન્ટ ઓફિસનો કોન્ફરન્સ હોલ બરાવવા લાગ્યો હતો. સરકારી કર્મચારીથી લઈને અમદાવાદના મોટા મોટા બિઝનેસમેન ભેગા થયા હતા. પંક્તિ પણ પોતાના પી.એ સાથે ત્યાં હાજર હતી. અચાનક જ પંક્તિની નજર પેલા છોકરા પર પડી જેણે સવારે પંક્તિને મદદ કરી હતી. ત્યાં બેઠેલી દરેક વ્યક્તિના ચહેરા પર ચિંતાના ભાવ સપષ્ટ હતાં. લેડીઝ એન્ડ જેન્ટલમેન વર્ષ 2018નું વાર્ષિક કન્સ્ટ્રકશન એન્ડ ડેવલોપમેન્ટનું ટેન્ડર મળે છે માણેક ગ્રુપ ઓફ કંન્સટ્રંકશનને. પંક્તિનું હ્રદય ધબકારો ચૂકી ગયું પોતાના હાથથી એણે લગભગ મુઠ્ઠી વાળી દીધી કંઈક બહુ જ નાનું પંક્તિની અંદર તુટી ગયું. આજુબાજુના લોકોને જોઈને પંક્તિએ બને એટલા સ્વસ્થ રહેવાનો પ્રયત્ન કરી ત્યાંથી નીકળી ગઈ. ગાડીમાં બેસતાની સાથે જ પંક્તિએ દબાવી રાખેલો આટલા વર્ષોનો ભાર , જવાબદારી અને પીડાઓ એકસાથે એની આંખોમાંથી નીકળી ગયા હતાં. ગુણવંત રોયને ખબર પડતા જ એમણે પંક્તિને ફોન કર્યો પણ પંક્તિ કોઈના ફોન ઉપાડવાની પરિસ્થિતિમાં નહોતી. ગાડી લઈને પંક્તિ સીધી ઘરે જઈને પોતાના રુમમાં ચાલી ગઈ હતી.